Firea: Participarea PSD și PNL cu candidați separați la alegerile din București e decizia corectă
Gabriela Firea (PSD) a declarat luni că participarea PSD și PNL cu candidați separați la alegerile pentru Primăria București e decizia corectă. "E decizia cea mai corectă, arată respect față de bucureșteni. Persoana contează foarte mult la alegerile locale pentru București. În toate orașele, gospodarul acelei localități e direct opțiunea electoratului ca persoană", a declarat Firea la Antena 3.
Declarația sa vine după ce liderii PSD și PNL au eșuat în ședința de coaliție de luni în încercarea de a avea un candidat comun, iar Lucian Romașcanu, purtătorul de cuvânt PSD, a anunțat că cea mai probabilă soluție e ca fiecare partid să meargă cu propriul candidat la Primăria București.
Întrebată dacă va candida independent la Capitală dacă PSD nu o susține, Firea a evitat un răspuns direct.
"Am fost deja anunțată de Ciolacu. Dacă situația s-a schimbat ar trebui să avem o discuție în partid, dar nu am fost anunțată până acum. Dl Băluță a declarat public că nu vrea să candideze la Primăria Capitalei, ci la Sectorul 4", a spus Firea.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank